এমট্ৰ'নৰ একাউণ্টৰ পৰা হৰলুকি ২.৫৭ কোটি, অভিযুক্ত কোন? তদন্ত অব্যাহত চিআইডিৰ... -\nHomeআঞ্চলিকএমট্ৰ'নৰ একাউণ্টৰ পৰা হৰলুকি ২.৫৭ কোটি, অভিযুক্ত কোন? তদন্ত অব্যাহত চিআইডিৰ...\nএমট্ৰ'নৰ একাউণ্টৰ পৰা হৰলুকি ২.৫৭ কোটি, অভিযুক্ত কোন? তদন্ত অব্যাহত চিআইডিৰ...\nগুৱাহাটীঃ অপৰাধমুক্ত কৰাৰ বাবে ৰাজ্যৰ প্ৰশাসন ব্যৱস্থাই নানাধৰণৰ বিজ্ঞানসন্নত কৌশল অৱলম্বন কৰিছে যদিও কিছু কিছু ক্ষেত্ৰত ব্যৰ্থ হোৱা পৰিলক্ষিত হয়। ৰাজ্যৰ ভিন্নস্থানত অব্যাহত আছে অপৰাধজনিত ঘটনা। এইবাৰ পোহৰলৈ আহিছে কোম্পানীৰ একাউণ্টৰ পৰা বৃহৎ পৰিমাণৰ ধন হৰলুকি হোৱাৰ ঘটনা। এমট্ৰ'ন নামৰ প্ৰতিষ্ঠানটোত সংঘটিত হৈছে এই চাঞ্চল্যকৰ ঘটনা। এমট্ৰ'নৰ একাউণ্টৰ পৰা ২.৫ ৭ কোটি টকা হৰলুকি হোৱাৰ পাছতে তদন্ত আৰম্ভ কৰিছে চিআইডি-এ। ঘটনা সন্দৰ্ভত দুটাকৈ গোচৰ ৰুজু কৰা হৈছে আৰক্ষী বিভাগত।\nঘটনাৰ সৈতে জড়িত থকাৰ সন্দেহত বৃহস্পতিবাৰে নিশাই গ্ৰেপ্তাৰ কৰা হয় কাৰ্যালয়ৰ গাণনিক বিষয়া ৰাহুল হুজুৰীক। উল্লেখ্য যে ঘটনাৰ সন্দৰ্ভত এমট্ৰন কৰ্তৃপক্ষই এজাহাৰ দিছিল পাণবজাৰ থানাত আৰু বেংক কৰ্তৃপক্ষই এজাহাৰ দাখিল কৰিছিল চিআইডিক। মুঠ ২ কোটি ৫৭ লাখ টকা চুৰি হৈছিল এমট্ৰনৰ একাউণ্টৰ পৰা। জানিব পৰা মতে আৰটিজিএছ কৰি অন্য কেইবাটাও একাউণ্টলৈ স্থানান্তৰ কৰা হৈছিল টকাখিনি।\nইতিমধ্যে একাউণ্টসমূহ বন্ধ কৰিছে চিআইডিৰ বিশেষ দলে। এমট্ৰ'নৰ গাণনিক বিষয়া ৰাহুল হুজুৰীক চিআইডিৰ মুখ্য কাৰ্যালয়ত জেৰা চলাই থকা হৈছে। ৮ নৱেম্বৰত বেংক অব মহাৰাষ্ট্ৰ, পাণবজাৰ শাখাৰ পৰা ট্ৰেন্সফাৰ কৰা হৈছিল ২.৫৭ কোটি টকা। ৰাহুল হুজুৰীৰ মেইলৰ পৰা ৮ নৱেম্বৰত বেংক কৰ্তৃপক্ষলৈ মেইল কৰা হৈছিল। অৱশ্যে ৰাহুল হুজুৰীয়ে নিজৰ মেইল হেক কৰা বুলি জেৰাত ভাষ্য প্ৰদান কৰে। কিন্তু ইমান সংখ্যক ধন ট্ৰেন্সফাৰ কৰা সন্দৰ্ভত এমট্ৰ'নৰ কৰ্তৃপক্ষ জ্ঞাত নাছিল বুলি জানিবলৈ দিয়ে এমট্ৰ'নৰ পৰিচালন সঞ্চালক মহেন্দ্ৰ কুমাৰ যাদৱে।\nPrevious article'পদ্মশ্ৰী' সন্মান লাভ কৰি বৰঝাৰ বিমান বন্দৰত উপস্থিত লখিমী বৰুৱা, উষ্ম আদৰণি...\nNext articleচৰ খাবলৈকে যুৱতীক নিযুক্তি দিলে কোম্পানীৰ চিইঅ'ই; কাৰণ জানিলে কঁপিব আপোনাৰ হাত-ভৰি!
